ລົບ​ລ້າງ ກ.ໝ. ປະກັນໄພ ສຸຂະພາບ ລາຄາຖືກ ຈະ​ເຮັດ​ໃຫ້​​ ການຂາດດຸນງົບປະມານ ສູງຂື້ນ
ຫ້ອງການ​ງົບປະ​ມານ​ ຂອງສະພາ ກ່າວວ່າ ການລົບລ້າງ ປະກັນ​ໄພ​ສຸຂະ​ພາບ Obamacare ຈະເຮັດໃຫ້ ການຂາດດຸນງົບປະມານ ສູງຂຶ້ນ.​
ລາຍງານໃໝ່ສະບັບນຶ່ງກ່າວວ່າ ການລົບລ້າງກົດໝາຍ “Oba- macare” ທີ່ເປັນບັນຫາຂັດແຍ້ງ ຊຶ່ງໄດ້ຂະຫຍາຍ ການເຂົ້າ ເຖິງປະກັນໄພສຸຂະພາບ ຢູ່ໃນສະຫະລັດ ຈະເພີ້ມຄ່າໃຊ້ຈ່າຍ ຂື້ນ 137 ພັນລ້ານໂດລາໂດຍເຮັດໃຫ້ 19 ລ້ານຄົນບໍ່ມີປະກັນ ໄພ ແລະເຮັດໃຫ້ເສດຖະກິດ ຂະຫຍາຍໂຕພຽງເລັກນ້ອຍ ໃນ ໄລຍະ 10 ປີຕໍ່ໜ້າ ຫ້ອງການງົບປະມານທີ່ບໍ່ເຂົ້າຂ້າງອອກຂາພັກໃດພັກນຶ່ງຂອງ ສະພາຫລື CBO ຊຶ່ງມີໜ້າທີ່ວິເຄາະເບິ່ງຜົນກະທົບຕໍ່ເສດຖະ ກິດ ແລະງົບປະມານ ກ່ຽວກັບການສະເໜີກົດໝາຍຕ່າງໆ ໄດ້ ນຳລາຍງານອອກເຜີຍແຜ່ ໃນວັນສຸກວານນີ້ ກົດໝາຍ Obamacare ທີ່ຮູ້ກັນເປັນທາງການໃນນາມ ກົດໝາຍປະກັນໄພສຸ ຂະພາບ ລາຄາຖືກ ໄດ້ເຊັນເປັນກົດໝາຍໃນປີ 2010 ຫລັງຈາກມີການຂັດແຍ້ງ ດ້ານການເມືອງ ທີ່ສຳຄັນ ພັກຣີພັບບລິກັນ ໄດ້ພະຍາຍາມລົບລ້າງກົດໝາຍນີ້ຫລາຍຄັ້ງມາແລ້ວ ຫ້ອງການງົບປະມານ CBO ຂອງສະພາ ກ່າວວ່າ ການເຕີບໂຕຂອງເສດຖະກິດຈະເພີ້ມ ຂື້ນ ໃນລະຫວ່າງຈຸດເຈັດ ຫາຈຸດສິບເປີເຊັນຕໍ່ປີ ເພາະວ່າຫຼາຍຄົນຕ້ອງໄດ້ຊອກຫາວຽກການເຮັດ ຫລືເຮັດວຽກຫລາຍຊົ່ວໂມງຕື່ມຂຶ້ນ ຖ້າຫາກເຂົາເຈົ້າສູນເສຍການຊ່ວຍເຫລືອ ໃນການຊື້ປະກັນໄພສຸຂະພາບ ລາຍງານນີ້ມີຂື້ນໃນຂະນະທີ່ສານສູງສຸດສະຫະລັດ ກຳລັງພິຈາລະນາການທ້າທາຍ ຕໍ່ ບາງສ່ວນຂອງກົດໝາຍດັ່ງກ່າວ ການຕັດສິນຄາດວ່າຈະປະກາດໃຫ້ຮູ້ໃນທ້າຍເດືອນ ມິຖຸນານີ້